Карлы кыш китергән газаплар (ФОТО)

	Гыйнвар башы карга бай булды. Бала-чагалар өчен шатлык – рәхәтләнеп кар атышып уйнарга, чана-чаңгы шуарга була. Машина йөртүчеләр өчен генә баш бәласе. Күпләр хәтта машинасын куйган җирдән дә кузгалып китә алмый. Йорт тирәләрендәге көртләрдә “тимер ат”лар батып кала. Ниндидер бер караңгы авылда шундый вәзгыять күзәтелсә бер хәл, башкалабызда карны “җиңә алмыйлар”.	 Кар чистартучы техника көн-төн эшли дип мактансалар да, җәяүлеләр дә, машиналылар да алар эшеннән канәгатьсезлек белдерә. Ишегалларында гына шундый хәл күзәтелсә ярар иде дә, үзәктәге урамнар да шактый тараеп калды. Көртләр арасыннан чыгып җитә алган машина хуҗалары да нигә юлга кузгалдым икән, дип үкенә башлый. Бөкеләр, чат саен диярлек юл-транспорт һәлакәте – соңгы көннәрдә кирәк җиреңә, гомумән, вакытында барып җитү кыен. 
	Гүзәл НАСЫЙБУЛЛИНА	
Интертат.ру

	№   | 13.01.2015	


